Το ***Ψυχρά κι Ανάποδα: Η περιπέτεια του Όλαφ*** (πρωτότυπος τίτλος: ***Olaf's Frozen Adventure***) είναι μια 3D ταινία μικρού μήκους κινουμένων σχεδίων σε υπολογιστή σε παραγωγή Walt Disney Animation Studios και διανομή από τη Walt Disney Pictures. Τη σκηνοθεσία ανέλαβαν οι Κέβιν Ντιτέρς και Στίβι Γουέρμερς, οι οποίοι είχαν επίσης σκηνοθετήσει τη σειρά ταινιών μικρού μήκους *Prep and Landing*, οι οποίες είχαν σαν θέμα τους τις γιορτές των Χριστουγέννων. Τις φωνές τους στην ταινία χαρίζουν οι Τζος Γκαντ, Κρίστεν Μπελ, Ιντίνα Μενζέλ και Τζόναθαν Γκροφ, οι οποίοι επαναλαμβάνουν τους ρόλους τους από την ταινία του 2013 *Ψυχρά κι Ανάποδα*. Έκανε πρεμιέρα στις αίθουσες σε μορφή 3D για περιορισμένο διάστημα μπροστά από την ταινία της Pixar *Coco* στις 22 Νοεμβρίου 2017, ενώ προβλήθηκε για πρώτη φορά στην τηλεόραση από το ABC στις 14 Δεκεμβρίου 2017.

Πλοκή
-----

Είναι η πρώτη Χριστουγεννιάτικη περίοδος από τότε που ξανάνοιξαν οι πύλες του κάστρου και η Άννα με την Έλσα διοργανώνουν έναν εορτασμό για όλους στην Αρεντέλλα. Όταν οι κάτοικοι της πόλης φεύγουν νωρίς για να απολαύσουν τις δικές τους οικογενειακές παραδόσεις, οι αδελφές συνειδητοποιούν πως εκείνες δεν έχουν οικογενειακές παραδόσεις. Η Έλσα κατηγορεί τον εαυτό της για αυτό μιας και είχε απομονωθεί για το μεγαλύτερο μέρος της ζωής της, με αποτέλεσμα εκείνη και η Άννα να μην περνάνε χρόνο μαζί. Ο Όλαφ, βλέποντας αυτό, αποφασίζει να ψάξει για να βρει παραδόσεις με τη βοήθεια του Σβεν.

Διασχίζοντας την πόλη, ο Όλαφ συναντά τους κατοίκους μαθαίνοντας διάφορες οικογενειακές παραδόσεις που σχετίζονται με τα Χριστούγεννα, το Χανουκά και το Χειμερινό ηλιοστάσιο. Έπειτα από μια επίσκεψη στον Οακέν, ο Όλαφ, ο Σβεν και το έλκηθρό τους, το οποίο είναι γεμάτο με παραδόσεις, ταξιδεύουν μέσα από τη χιονισμένη τούντρα μέχρι που ένα κάρβουνο (από τη φορητή σάουνα που τους έδωσε ο Οακέν) βάζει φωτιά στο έλκηθρο. Γλιστράνε κάτω από ένα λόφο και οι δυο τους χωρίζονται εξαιτίας ενός χάσματος. Έχοντας μόνο ένα κέικ φρούτων, ο Όλαφ επιχειρεί να ταξιδέψει μέσα στο δάσος για να φτάσει στο παλάτι, αλλά του επιτίθενται λύκοι.

Στο μεταξύ, η Άννα και η Έλσα ανακαλύπτουν μερικά ξεχασμένα αντικείμενα από το παρελθόν στη σοφίτα τους. Ο Σβεν επιστρέφει και ενημερώνει τους ενημερώνει για την κατάσταση του Όλαφ. Συγκεντρώνοντας όλους τους κατοίκους της Αρεντέλλας, όλοι μαζί ψάχνουν τον Όλαφ. Αλλού, ο Όλαφ καταφέρνει να ξεφύγει από τους λύκους, αλλά χάνει το κέικ φρούτων όταν ένα γεράκι του το αρπάζει. Μετά από αυτό, εγκαταλείπει κάθε προσπάθεια και μένει κάτω από ένα δέντρο κοντά στο βασίλειο. Η Άννα και η Έλσα τον βρίσκουν και του φτιάχνουν τη διάθεση, αποκαλύπτοντάς του πως οι δυο τους έχουν μια παράδοση: εκείνον. Όταν η Έλσα απομονώθηκε, η Άννα ξεκίνησε να της περνάει κάτω από την πόρτα κάθε χρόνο κάρτες και κουκλάκια του Όλαφ.

Η ταινία κλείνει με όλους μαζί να γιορτάζουν, ενώ το γεράκι πετάει το κέικ φρούτων πάνω στον Όλαφ. Όταν ο Όλαφ παίρνει ο κέικ, αναφωνεί πως είναι ένα Χριστουγεννιάτικο θαύμα.

Ηθοποιοί
--------

* Τζος Γκαντ ως Όλαφ
* Κρίστεν Μπελ ως Άννα
* Ιντίνα Μενζέλ ως Έλσα
	+ Ίβα Μπέλα ως μικρή Έλσα
* Τζόναθαν Γκροφ ως Κρίστοφ
* Κρις Γουίλιαμς ως Οακεν
* Τζον ντε Λάνσι ως κύριος Όλσεν
* Λόρι Φρέιζερ ως κυρία Όλσεν
* Στίβι Γουέρμερς ως μητέρα με τα ζαχαρωτά
* Μπέντζαμιν Ντιτέρς ως παιδί με τα ζαχαρωτά
* Κέιτ Άντερσον ως κυρία με τα μπισκότα και με τις γάτες
* Ελίσα Σάμσελ ως γατάκια

Παραγωγή
--------

Στις 9 Φεβρουαρίου 2016, η ταινία μικρού μήκους ανακοινώθηκε ως ειδικό τηλεοπτικό επεισόδιο, το οποίο θα προβαλλόταν από το ABC, σε παραγωγή του Ρόι Κόνλι και σκηνοθεσία των Κέβιν Ντιτέρς και Στίβι Γουέρμερς. Ο τίτλος αποκαλύφθηκε κατά τη διάρκεια της προβολής του *The Making of Frozen: Return to Arendelle* στο ABC το 2016 και ανακοινώθηκε πως θα εμπεριείχε πρωτότυπα τραγούδια από τις Ελίσα Σάμσελ και Κέιτ Άντερσον, την αδελφή της δημιουργού Κρίστεν Άντερσον-Λόπεζ που είχε γράψει τα τραγούδια στο *Ψυχρά κι Ανάποδα*. Ωστόσο, τον Ιούνιο του 2017, ανακοινώθηκε πως η ταινία θα κυκλοφορούσε στις αίθουσες για περιορισμένο χρονικό διάστημα και θα προβαλλόταν πριν την ταινία *Coco* των Disney/Pixar, καθώς θεωρήθηκε πολύ κινηματογραφική για την τηλεόραση. Το βασικό αυθεντικό καστ, Τζος Γκαντ, Κρίστεν Μπελ, Ιντίνα Μενζέλ και Τζόναθαν Γκροφ, επέστρεψε και η ιστορία ακολουθεί τον Όλαφ στην προσπάθειά του να βρει τις καλύτερες χριστουγεννιάτικες παραδόσεις για την Άννα, την Έλσα και τον Κρίστοφ.

Η μουσική ηχογραφήθηκε από μια 80-μελή ορχήστρα τον Μάιο του 2017, ενώ η ταινία αποτελούσε το πρώτο μιούζικαλ για τους παραγωγούς. Σημείωσαν την απαίτηση να κρατηθεί η πλοκή «αρκετά απλή» και σχολίασαν πως αφαίρεσαν όσα απέκλιναν πολύ από τη βασική ιστορία. Τα αστεία με το κέικ φρούτων είναι ένα συνεχιζόμενο μοτίβο από το προηγούμενό τους πρότζεκτ, το *Prep & Landing*. Καθώς δημιουργούσαν την ιστορία, η ομάδα του *Ψυχρά κι Ανάποδα* μόλις είχε αρχίσει να σκιτσάρει την πλοκή του *Ψυχρά κι Ανάποδα ΙΙ*.

Soundtrack
----------

Υπάρχουν τέσσερα πρωτότυπα τραγούδια στην ταινία γραμμένα από τις Ελίσα Σάμσελ και Κέιτ Άντερσον, τα «Ring in the Season», «The Ballad of Flemmingrad», «That Time of Year» και «When We're Together». Τη μουσική επένδυση της ταινίας συνέθεσαν οι Κρίστοφ Μπεκ και Τζεφ Μάροου. Ολόκληρο το soundtrack κυκλοφόρησε στις 3 Νοεμβρίου 2017 από τη Walt Disney Records.

Εξώφυλλο soundtrack

| Original Motion Picture Soundtrack |
| --- |
| Αρ. | Tίτλος | Ερμηνευτές | Διάρκεια |
| 1. | "Ring in the Season"   | Kristen Bell, Idina Menzel, Josh Gad | 1:58 |
| 2. | "The Ballad of Flemmingrad"   | Jonathan Groff | 0:44 |
| 3. | "Ring in the Season" (Επανάληψη) | Idina Menzel | 1:16 |
| 4. | "That Time of Year"   | Josh Gad, Idina Menzel, Kristen Bell, Cast | 3:03 |
| 5. | "That Time of Year" (Επανάληψη) | Josh Gad | 0:52 |
| 6. | "When We're Together"   | Idina Menzel, Kristen Bell, Josh Gad, Jonathan Groff | 2:50 |
| 7. | "Olaf's Frozen Adventure" (Score Suite) | Ορχηστρικό | 4:27 |
| 8. | "The Ballad of Flemmingrad" (Παραδοσιακή εκδοχή) | Jonathan Groff | 3:06 |
| 9. | "Ring in the Season" (Instrumental Karaoke Mix) |   | 1:58 |
| 10. | "That Time of Year" (Instrumental Karaoke Mix) |   | 3:02 |
| 11. | "When We're Together" (Instrumental Karaoke Mix) |   | 2:49 |
| **Συν. διάρκεια:** | **25:40** |

Κυκλοφορία και υποδοχή
----------------------

Το *Ψυχρά κι Ανάποδα: Η περιπέτεια του Όλαφ* κυκλοφόρησε από τη Walt Disney Pictures σε μορφή 3D στις αίθουσες για περιορισμένο χρονικό διάστημα στις 22 Νοεμβρίου 2017, πριν τις προβολές της ταινίας της Pixar, *Coco*. Στο Ηνωμένο Βασίλειο προβλήθηκε πριν την επανακυκλοφορία του *Ψυχρά κι Ανάποδα* στις 25 και 26 Νοεμβρίου και 2 και 3 Δεκεμβρίου 2017. Στις 23 Νοεμβρίου, η Disney ανακοίνωσε την κυκλοφορία της *περιπέτειας του Όλαφ* στα κανάλια της Disney στη Λατινική Αμερική μαζί με το Netflix στις 8 Δεκεμβρίου, και αργότερα στα Μεξικάνικα κανάλια Azteca 7 και Azteca 13. Ο συν-σκηνοθέτης της ταινίας *Coco*, Άντριαν Μολίνα, είπε πως το να προβληθεί η ταινία μικρού μήκους πριν την *Coco* ήταν «ενός είδους πειράματος» εξαιτίας της διάρκειάς της. Ο περιορισμένος αριθμός προβολών στις Ηνωμένες Πολιτείες ολοκληρώθηκε στις 8 Δεκεμβρίου. Λόγω της συντομίας της, η ταινία κυκλοφόρησε ως απογευματινή προβολή στο Γιβραλτάρ, μετά την οποία προβαλλόταν η ταινία *Ψυχρά κι Ανάποδα*.

Η ταινία ήταν διαθέσιμη σε ψηφιακή μορφή στις 19 Δεκεμβρίου 2017, ενώ στο Ηνωμένο Βασίλειο κυκλοφόρησε ως αποκλειστικότητα του μαγαζιού Tesco σε DVD στις 7 Δεκεμβρίου 2017. Κυκλοφόρησε σε DVD και Blu-ray σε Ηνωμένες Πολιτείες και Καναδά στις 13 Νοεμβρίου 2018.

### Υποδοχή ως προβολή πριν την *Coco*

Την εβδομάδα μετά την κυκλοφορία της *Coco* στο Μεξικό, τα τοπικά μέσα σημείωσαν τη μεγάλη δυσαρέσκεια του κοινού για τη διάρκεια της σύντομης ταινίας. Λίγες μέρες αργότερα, όλες οι κινηματογραφικές αίθουσες στο Μεξικό απολογήθηκαν και αφαίρεσαν την ταινία μικρού μήκους από τις προβολές. Το Αμερικανικό κοινό είχε παρόμοια αντίδραση. Αναφέρθηκε πως κάποιες αίθουσες είχαν τοποθετήσει προειδοποιήσεις σχετικά με τη διάρκεια της ταινίας μικρού μήκους που προβαλλόταν πριν την *Coco*.

Η σελίδα *The Disney Movies Review* αναφέρει πως η επιλογή του να τοποθετηθεί μια ταινία-επέκταση ενός franchise στο κενό που υπήρχε για μια ταινία μικρού μήκους, εμπόδισε την ταινία κινουμένων σχεδίων της Pixar να διανέμει τη μοναδική πολιτιστική και δημιουργική φωνή της. Ο Μάικλ Κάνβα από την εφημερίδα *The Washington Post* υποστήριξε πως «η συναισθηματικά περίπλοκη δουλειά» της Pixar γίνεται ενοχλητική όταν παντρεύεται με τα «πραγματικά ανόητα αστεία και τα μεγάλα, χιονισμένα νούμερα της παραγωγής» της μικρού μήκους ταινίας. Η κριτική της Μπρίτανι Λεβίν Μπέκμαν από τη σελίδα *Mashable* επικεντρώθηκε στην τοποθέτηση της ταινίας πριν την *Coco* και τη θεώρησε «τρομακτικό χάσιμο χρόνου».

### Υποδοχή ως ειδικό τηλεοπτικό επεισόδιο

*Η περιπέτεια του Όλαφ* έκανε το τηλεοπτικό της ντεμπούτο στο ABC στις 14 Δεκεμβρίου 2017, ως μέρος του ετήσιου προγράμματος «25 μέρες Χριστούγεννα» και το οποίο παρακολούθησαν 5.64 εκατομμύρια τηλεθεατές. Οι κριτικοί ξεκίνησαν να κρίνουν την ταινία ως ειδικό τηλεοπτικό επεισόδιο παρά ως ταινία μικρού μήκους που προβλήθηκε πριν την *Coco* και η αντίδραση σε αυτό ήταν ευνοϊκή, αφού το είδαν ως μέρος του franchise του *Ψυχρά κι Ανάποδα*.

Ο Σάιμον Μπόιλ από τη Βρετανική εφημερίδα *The Sun* έγραψε πως η ταινία μικρού μήκους «δεν απογοητεύει», προσθέτοντας πως «παρέχει μια τέλεια γέφυρα στην καυτή αναμενόμενη μεγάλου μήκους συνέχεια». Ο Μπιλ Ντέσοβιτς από το *Indiwire* θεώρησε την ταινία μια «γέφυρα» κι ένα «στήσιμο» για το *Ψυχρά κι Ανάποδα ΙΙ*, ενώ ο Νίκολα Μέτχβεν από την εφημερίδα *Daily Mirror* ένιωσε πως θα μπορούσε να «κρατήσει τους θαυμαστές» μέχρι την επόμενη μεγάλου μήκους ταινία του franchise. Ο Μπεν Πίαρσον από το *Slashfilm* έγραψε πως το τραγούδι «When We're Together» είχε τη δυνατότητα να γίνει η 2017 εκδοχή του «Let it Go». Η Μαρίσα Μαρτινέλλι από το *Slate* σημείωσε την απροκάλυπτη εμπορευματοποίηση της ταινίας, καθώς επίσης την πεποίθησή της πως διαπράχθηκε η αμαρτία της μετατροπής ενός κωμικού υποστηρικτικού χαρακτήρα σε πρωταγωνιστή, περιγράφοντάς το ως ένα «απελπιστικά αυξανόμενο one-man show». Ωστόσο, την κέρδισε η μουσική, η εικονογράφηση και το ζεστό κλείσιμο της ταινίας.

### Διακρίσεις

| Βραβεία | Κατηγορία | Υποψήφιοι | Αποτέλεσμα |
| --- | --- | --- | --- |
| Βραβεία Annie | Καλύτερη ειδική παραγωγή κινουμένων σχεδίων | *Ψυχρά κι Ανάποδα: Η περιπέτεια του Όλαφ* | Υποψηφιότητα |
| Εφέ κινουμένων σχεδίων | Κρίστοφερ Χέντριξ, Νταν Λαντ, Μάικ Ναβάρο, Χοροάκι Ναρίτα, Στίβεν Τσίτγουντ | Υποψηφιότητα |
| Μουσική σε ταινία κινουμένων σχεδίων | Ελίσα Σαμσέλ, Κέιτ Άντερσον, Κρίστοφ Μπεκ | Υποψηφιότητα |

Παραπομπές
----------

1. ↑  «Christophe Beck Scoring Disney's *Olaf's Frozen Adventure*». *Film Music Reporter*. 15 Ιουνίου 2017. Ανακτήθηκε στις 31 Μαΐου 2019.
2. ↑  «*Olaf's Frozen Adventure* Soundtrack Details». *Film Music Reporter*. 29 Σεπτεμβρίου 2017. Ανακτήθηκε στις 31 Μαΐου 2019.
3. 1 2 3  Perry, Spencer (13 Ιουνίου 2017). «Olaf's Frozen Adventure Trailer Returns to the World of Frozen». *ComingSoon.net*.. Ανακτήθηκε στις 31 Μαΐου 2019.
4. ↑  «OLAF'S FROZEN ADVENTURE (U)». British Board of Film Classification. 10 Νοεμβρίου 2017. Αρχειοθετήθηκε από το πρωτότυπο στις 31 Μαΐου 2019. Ανακτήθηκε στις 31 Μαΐου 2019.
5. 1 2 3  Booth, Kaitlyn (13 Ιουνίου 2017). «Olaf's Frozen Adventure Trailer For The 21-Minute Featurette In Front Of Coco». Bleeding Cool. Ανακτήθηκε στις 31 Μαΐου 2019.
6. ↑  «OLAF'S FROZEN ADVENTURE Makes Broadcast Television Debut on ABC, 12/14». broadwayworld.com. 8 Δεκεμβρίου 2017. Ανακτήθηκε στις 31 Μαΐου 2019.
7. ↑  «ABC to Air FROZEN Holiday Special in 2017; Idina Menzel, Kristen Bell & Josh Gad to Return!». Broadway world. 9 Φεβρουαρίου 2016. Ανακτήθηκε στις 31 Μαΐου 2019.
8. 1 2  Snetiker, Marc (13 Ιουνίου 2017). «Q&A: John Lasseter Debuts New 'Frozen' First Look». *EW.com*.. Ανακτήθηκε στις 31 Μαΐου 2019.
9. ↑  «'Olaf's Frozen Adventure' Directors Kevin Deters & Stevie Wermers-Skelton on Crafting the Featurette». *Collider*. 15 Νοεμβρίου 2017.. Ανακτήθηκε στις 31 Μαΐου 2019.
10. ↑  «Olaf's Frozen Adventure (Various Artists)». *amazon.com*. Ανακτήθηκε στις 31 Μαΐου 2019.
11. ↑  Marnell, Blair (3 Νοεμβρίου 2017). «OLAF'S FROZEN ADVENTURE Soundtrack Out Today».. Ανακτήθηκε στις 31 Μαΐου 2019.
12. ↑  «Cortometraje de Olaf llegará a Netflix» (στα Ισπανικά). milenio.com. 23 Νοεμβρίου 2017. Ανακτήθηκε στις 31 Μαΐου 2019.
13. ↑  «Disney's Olaf's adventures gets Frozen out of Coco screenings this Christmas». *Metro*. 3 Δεκεμβρίου 2017.. Ανακτήθηκε στις 31 Μαΐου 2019.
14. ↑  Pddig, Carolyn (2 Δεκεμβρίου 2017). «Disney Pulling Frozen Short Before Coco». *Screen Rant*. Ανακτήθηκε στις 31 Μαΐου 2019.
15. ↑  King's Bastion Cinemas, Gibraltar, Europe
16. ↑  «Olaf's Frozen Adventure Plus 6 Disney Tales». Amazon. Ανακτήθηκε στις 31 Μαΐου 2019.
17. ↑  Reif, Alex (19 Δεκεμβρίου 2017). «Digital Review: Olaf's Frozen Adventure – Includes 6 Disney Tales». Laughing place. Ανακτήθηκε στις 31 Μαΐου 2019.
18. ↑  Jones, Daniel (6 Δεκεμβρίου 2017). «The Sun: Joy for Frozen fans as Disney confirms spin-off DVD that goes on sale tomorrow». The Sun. Ανακτήθηκε στις 31 Μαΐου 2019.
19. ↑  «Olaf's Frozen Adventure (English) (Blu-ray Combo)». bestbuy.ca. Ανακτήθηκε στις 31 Μαΐου 2019.
20. ↑  «Espectadores molestos por el corto de Frozen previo a Coco» (στα Ισπανικά). *Excélsior*. 1 Νοεμβρίου 2017.. Ανακτήθηκε στις 31 Μαΐου 2019.
21. ↑  Digital, Milenio (1 Νοεμβρίου 2017). «Esto es lo peor de 'Coco' según usuarios de redes sociales» (στα Ισπανικά).. Ανακτήθηκε στις 31 Μαΐου 2019.
22. ↑  Enelshow, Redacción (31 Οκτωβρίου 2017). «Usuarios en redes molestos por el corto de 'Frozen' que sale antes de 'Coco'». *SDPnoticias.com* (στα Ισπανικά). Ανακτήθηκε στις 31 Μαΐου 2019.
23. ↑  Redacción (4 Νοεμβρίου 2017). «Tras quejas, se verá "Coco" sin corto de "Frozen"» (στα Ισπανικά). *El Universal*.. Ανακτήθηκε στις 31 Μαΐου 2019.
24. ↑  Redacción (4 Νοεμβρίου 2017). «Cadenas de cines te escuchan: verás 'Coco' sin el corto de Frozen» (στα Ισπανικά). *Excélsior*.. Ανακτήθηκε στις 31 Μαΐου 2019.
25. ↑  «'Frozen' Short Showing Before 'Coco' Gets Cold Reception». 29 Νοεμβρίου 2017.. Ανακτήθηκε στις 31 Μαΐου 2019.
26. ↑  Reporters, Telegraph (27 Νοεμβρίου 2017). «New 21-minute Olaf short angers Frozen fans at US Coco screenings». *The Telegraph*. ISSN 0307-1235.. Ανακτήθηκε στις 31 Μαΐου 2019.
27. ↑  «Is 'Olaf's Frozen Adventure' Hurting Pixar's Creativity? - The Disney Movie Review». *The Disney Movie Review*. 29 Ιουνίου 2017.. Ανακτήθηκε στις 31 Μαΐου 2019.
28. ↑  Canva, Michael (29 Νοεμβρίου 2017). «Perspective | Here's why that irritating Olaf short film doesn't work as a lead-in to 'Coco'». *Washington Post*. Ανακτήθηκε στις 31 Μαΐου 2019.
29. ↑  Beckman, Brittany Levine (27 Νοεμβρίου 2017). «'Frozen' short ahead of 'Coco' is a horrendous waste of time». *Mashable*.. Ανακτήθηκε στις 31 Μαΐου 2019.
30. ↑  CS (8 Δεκεμβρίου 2017). «Olaf's Frozen Adventure to Debut on ABC December 14». *ComingSoon.net*. Ανακτήθηκε στις 31 Μαΐου 2019.
31. ↑  Rick Porter (15 Δεκεμβρίου 2017). «'Thursday Night Football' adjusts up, still at season low: Thursday final ratings». *TV By the Numbers*. Αρχειοθετήθηκε από το πρωτότυπο στις 21 Φεβρουαρίου 2018. Ανακτήθηκε στις 31 Μαΐου 2019.
32. ↑  Boyle, Simon (24 Νοεμβρίου 2017). «SNOW BUSINESS Olaf's Frozen Adventure gives fans a perfect helping of Disney magic this Christmas».. Ανακτήθηκε στις 31 Μαΐου 2019.
33. ↑  Desowitz, Bill (22 Νοεμβρίου 2017). «Disney Short 'Olaf's Frozen Adventure' Is a Bridge to 'Frozen 2' | IndieWire». *www.indiewire.com*. Ανακτήθηκε στις 31 Μαΐου 2019.
34. ↑  Methven, Nicola (19 Νοεμβρίου 2017). «Frozen mini film spin-off to tide Olaf fans over until sequel arrives». *mirror*.. Ανακτήθηκε στις 31 Μαΐου 2019.
35. ↑  Pearson, Ben (21 Νοεμβρίου 2017). «Olaf's Frozen Adventure Video: Is This The New "Let It Go"?». *Slashfilm*.. Ανακτήθηκε στις 31 Μαΐου 2019.
36. ↑  Martinelli, Marissa (27 Νοεμβρίου 2017). «Disney’s New Frozen Short, Or: How I Learned to Stop Worrying and Love Olaf the Snowman». *Slate*. ISSN 1091-2339.. Ανακτήθηκε στις 31 Μαΐου 2019.
37. ↑  Hipes, Patrick (4 Δεκεμβρίου 2017). «Annie Awards: Disney/Pixar's 'Coco' Tops Nominations». *Deadline Hollywood*. Ανακτήθηκε στις 31 Μαΐου 2019.

Εξωτερικοί σύνδεσμοι
--------------------

* Επίσημος ιστότοπος
* *Ψυχρά κι Ανάποδα: Η Περιπέτεια του Όλαφ*   στην IMDb

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ψυχρά κι Ανάποδα |
| --- |
|  |
| Ταινίες | 
* *Ψυχρά κι Ανάποδα* (2013)
	+ soundtrack
	+ διακρίσεις
	+ απήχηση στην κοινωνία
* *Ψυχρά κι Ανάποδα ΙΙ* (2019)
	+ soundtrack
 |
|  |
| Μικρού μήκους | 
* *Χρόνια Πολλά Ψυχρά κι Ανάποδα* (2015)
* *Η Περιπέτεια του Όλαφ* (2017)
 |
|  |
| Χαρακτήρες | 
* Άννα
* Έλσα
* Κρίστοφ
* Όλαφ
* Σβεν
 |
|  |
| Θέατρο | 
* *Ψυχρά κι Ανάποδα* (μιούζικαλ)
 |
|  |
| Μουσική | 
* "Let It Go"
 |
|  |
| Σχετικά θέματα | 
* "Η Βασίλισσα του Χιονιού"
* *Once Upon a Time* (4ος κύκλος)
 |

 |